CELEX: 32012R0145
Language: hr
Date: 2012-02-16 00:00:00
Title: Provedbena uredba Komisije (EU) br. 145/2012 od 16. veljače 2012. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               305
            
         32012R0145
   
               L 048/3
            
            
               SLUŽBENI LIST EUROPSKE UNIJE
            
            
               16.02.2012.
            
         
      PROVEDBENA UREDBA KOMISIJE (EU) br. 145/2012
   od 16. veljače 2012.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. veljače 2012.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Uređaj u jednom kućištu s dimenzijama od otprilike 27 × 15 × 6 cm, koji se sastoji od sljedećih sastavnih dijelova:
               
                           —
                        
                        
                           mikroprocesora,
                        
                     
                           —
                        
                        
                           dvaju kabelskih digitalnih prijamnika,
                        
                     
                           —
                        
                        
                           kabelskog modema,
                        
                     
                           —
                        
                        
                           
                              flash memorije, i
                        
                     
                           —
                        
                        
                           čitača „pametne kartice” za uvjetni pristup davatelju usluge.
                        
                     Uređaj je opremljen sljedećim sučeljima:
               
                           —
                        
                        
                           ulazom i izlazom za antenu,
                        
                     
                           —
                        
                        
                           dvama Ethernet priključcima (RJ-45),
                        
                     
                           —
                        
                        
                           dvama USB priključcima,
                        
                     
                           —
                        
                        
                           priključkom HDMI,
                        
                     
                           —
                        
                        
                           priključkom SCART,
                        
                     
                           —
                        
                        
                           šestorim RCA priključaka za audio- i videoizlaz,
                        
                     
                           —
                        
                        
                           S/PDIF priključcima (optički digitalni audioizlaz), i
                        
                     
                           —
                        
                        
                           utorom za tvrdi disk.
                        
                     Kućište uređaja se može otvoriti i nakon predočenja se može umetnuti tvrdi disk.
               Nakon predočenja, uređaj je sposoban za primanje i dekodiranje digitalnih televizijskih signala. Ima, također, sposobnost spajanja na internet putem modema.
               Uređaj je sposoban za primanje i dekodiranje audio-/videodatoteka od uređaja u lokalnoj računalnoj mreži putem usmjerivača.
               Uređaj je sposoban reproducirati audio-/videodatoteke s vanjskih medija (kao što su tvrdi disk ili USB memorija) preko USB sučelja.
               Uređaj je sposoban za snimanje i reprodukciju digitalnih televizijskih signala primljenih od pružatelja usluga.
            
            
               8528 71 15
            
            
               Razvrstavanje se utvrđuje u skladu s Općim pravilima 1. 6. za tumačenje kombinirane nomenklature, napomenom 3. uz odjeljak XVI. i tekstom oznaka KN 8528, 8528 71 i 8528 71 15.
               Uređaj je složeni stroj sposoban za obavljanje funkcija iz oba tarifna broja 8521 i 8528.
               S obzirom na njegove osobine i glavnu funkciju snimanja sadržaja koji je primio isključivo od pružatelja usluga, uređaj je prvenstveno namijenjen uporabi za primanje televizijskih signala. Stoga se isključuje razvrstavanje pod tarifni 8521.
               S obzirom da uređaj nije osmišljen za ugradnju videopokaznika ili zaslona i da su njegovi glavni sastavni dijelovi prijamnici, mikroprocesor i modem za pristup Internetu koji imaju funkciju interaktivne razmjene informacija, uređaj zadržava temeljno obilježje takozvane „upravljačke kutije za televiziju s komunikacijskom funkcijom”.
               Stoga se razvrstava pod oznaku KN 8528 71 15 kao upravljačka kutija za televiziju s komunikacijskom funkcijom.